Oud Bulls-slot kan deur Franse klub gepos word | Maroela Media
Hendré Stassen. Foto:twitter.com/archysportcom1.
Die voormalige slot van die Vodacom Bulls, Hendré Stassen, is in die sop nadat hy glo positief vir verbode middels getoets is.
Die 21-jarige Stassen, wat vir Heyneke Meyer se Stade Francais in Frankryk speel, is ná 'n wedstryd teen Montpellier in die Top 14-liga getoets.
Hy het intussen ook aangevra dat 'n B-monster getoets word, maar volgens die Franse koerant L'Equipe is dié monster ook positief getoets vir hoë vlakke van testosteroon.
Hy staar nou die moontlikheid in die gesig om vir vier jaar uit die spel geskors te word terwyl die kanse groot is dat Stade Francais hom in die pad kan steek.
Om verdere sout in sy wonde te vryf, word hy in Suid-Afrika ondersoek omdat hy na bewering glo 'n tandarts buite 'n Pretoriase nagklub aangerand het.
Gebruik al van skool af. Ongelukkig lei dit na allerhande probleme. Die tandarts was nie die eerste geval waar geboks is nie. Ongelukkig laat ouers die tipe ding toe en dan word belowende loopbane vernietig.
Die jongman sal hom vinnig moet regruk.
Mooi toekoms in sy peetjie. Maar dan weer, was daar werklik 'n toekoms as dit gebou is op 'n onregverdige voorsprong agv verbode middels?
Loop maar eerder die 'straight and narrow', dit het minder komplikasies.
Ek was onder die indruk almal "juice" van hoër skool af
Bulle nou seker bly dat die street fighter wat nie lojaliteit ken nie, nie meer op hul "pay-roll" is nie. Kan ek die voorsitter by die verhoor wees want ek wil hom lewenslank skors. Die naaste wat hy weer met rugby te doen moet kry moet voor die TV in sy ma se TV kamer wees.